<classify> AVELINE KITOMARY, DAR ES SALAAM Chama cha Madaktari Tanzania MAT, kimeiomba Serikali kurefushamatumizi ya dawa kwa wagonjwa wa kisukari, shinikizo la damu, maumivu ya mgongona misuli ili kupunguza mrundikano wa wagonjwa katika hospitali ikiwa ni juhudiza kupambana na virusi vya Corona. Akizungumza leo Alhamisi Apirli 02, jijini Dar es salaam Rais wa chamahicho, Dk. Elisha Osati amesema wagonjwa hao wanaweza kupewa dawa na kutumiakwa miezi mitatu. Tunaona kuwa wagonjwa wenye magonjwa kama hayo wana hatari zaidikupata madhara ya virusi vya corona ndio maana tunapendekeza wapewe dawa zamuda mrefu ili kuondoa msongamano wa wagonjwa. Tunaamini kuwa wagonjwa hao wakibaki nyumbani wanajikinga zaidi,utafiti mdogo tuliofanya unaonesha asilimia 70 ya wagonjwa hao huenda hospitalikwa marudio au kuchukua dawa, amesema Dk. Osati. Aidha ameiomba serikali kuhakikisha uwepo wa vifaa vya kujikinga kwa wafanyakaziwa sekta ya afya. Tunaomba serikali na wadau wote wa afya nchini kuelewa na kutambuamchango wa watumishi wa sekta ya afya hivyo vitu kama mask N95 ni muhimu sanakwetu ukizingatia idadi ya wagonjwa wa Covid-19 inaongezeka siku hadisiku,amesema.  <topic>: afya 